(3) संवाद-योजना- संवाद-योजना कहानी को रोचक, सजीव बनाती है। संवाद छोटे होने चाहिए। लम्बे तथा बोझिल वाक्यों का प्रयोग नहीं किया जाना चाहिए। संवाद की भाषा चुस्त एवं अभिव्यंजनापूर्ण होनी चाहिए। संवादों के माध्यम से घटना-क्रम का विकास पात्रों के चरित्रों पर प्रकाश पड़ना चाहिए।
### हिंदी विशिष्ट

Que : 36. कहानी की परिभाषा लिखिए। कहानी के तत्वों को लिखिए।

Answer: कहानी की परिभाषा-कहानी गद्य की कथात्मक विधा है। एलेनपो ने कहानी की परिभाषा इस प्रकार दी है-“कहानी एक ऐसा आख्यान है जो इतना छोटा हो कि एक बैठक में पढ़ा जा सके और जो पाठक पर एक ही प्रभाव उत्पन्न करने के लिए लिखा गया हो।"

“कहानी वास्तविक जीवन की ऐसी काल्पनिक कथा है, जो छोटी होते हुए भी स्वतः पूर्ण एवं सुसंगठित होती है।"

“कहानी में मानव जीवन की किसी एक घटना अथवा व्यक्तित्व के किसी एक पक्ष का मनोरम चित्रण रहता है। उसका उद्देश्य केवल एक ही प्रभाव को उत्पन्न करना होता है।"

वस्तुत: कहानी एक कथात्मक गद्य विधा है, जिसमें किसी एक घटना या जीवन के मार्मिक अंश का वर्णन पूर्ण अन्विति के साथ होता है।

चन्द्रगुप्त विद्यालंकार के अनुसार- “घटनात्मक इकहरे चित्रण का नाम कहानी है। साहित्य के सभी अंगों के समान रस उसका आवश्यक गुण है।"

हद्सन (पाश्चात्य समीक्षक) के अनुसार- “कहानी में चरित्र व्यक्त होता है।"

प्रेमचन्द के अनुसार- “कहानी में बहुत विस्तृत विश्लेषण की गूँजाइश नहीं होती। यहाँ हमारा उद्देश्य सम्पूर्ण मनुष्य को चित्रित करना नहीं वरन् उसके चरित्र का एक अंग दिखाना है।"

कहानी के तत्व- कहानी के निम्नलिखित छ: तत्व माने गये हैं-

1. कथावस्तु

2. चरित्र-चित्रण या पात्र

3. योजना या कथोपकथन

4. वातावरण

5. भाषा-शैली

6. उद्देश्य ।

(1) कथावस्तु- कथावस्तु के आधार पर ही कहानी का ढाँचा खड़ा होता है। कथा में प्रायः तीन मोड़ होते हैं- आरम्भ, चरम स्थिति तथा समापन या अन्त। इसका आरम्भ कौतुहलपूर्ण होता है। इसकी चरम स्थिति वह बिन्दु है जहाँ पहुँचकर कहानी द्वन्द्व, घटनाक्रम, उद्देश्य आदि अपनी चरमता पर पहुँच जाते हैं और कहानी के अन्त का पाठक या तो पूर्वानुमान कर लेता है या बड़ी उत्सुकता से प्रतीक्षा करने लगता है।

कहानी का अंत भाग उद्देश्य की स्पष्टता तथा कथावस्तु की अन्तिम परिणति है। इस तरह कहानी की कथावस्तु संक्षिप्त, सजीव, उत्सुकता बढ़ाने वाली तथा स्वाभाविकता एवं द्वन्द्व से पूर्ण होती है।

(2) चरित्र-चित्रण- कहानी में पात्रों की संख्या कम होती है। इन पात्रों का चरित्र-चित्रण विविध कार्यव्यापारों द्वारा तथा पात्रों के कथोपकथन के माध्यम से किया जाता है। पात्रों के व्यक्तित्व का सहज विकास तथा विश्वसनीयता बहुत आवश्यक है। पात्रों के चरित्र की संक्षिप्त, स्पष्ट और संकेतात्मक अभिव्यक्ति कहानी के गुण हैं।

(3) संवाद-योजना- संवाद-योजना कहानी को रोचक, सजीव बनाती है। संवाद छोटे होने चाहिए। लम्बे तथा बोझिल वाक्यों का प्रयोग नहीं किया जाना चाहिए। संवाद की भाषा चुस्त एवं अभिव्यंजनापूर्ण होनी चाहिए। संवादों के माध्यम से घटना-क्रम का विकास पात्रों के चरित्रों पर प्रकाश पड़ना चाहिए।

(4) वातावरण- कहानी की कथावस्तु किसी न किसी देश-काल से सम्बद्ध होती है। अत: देश-काल के अनुसार कहानी का वातावरण स्वाभाविक होना चाहिए। कथाकार घटना, पात्र, प्रकृति-सौन्दर्य से सम्बद्ध स्थानों आदि का ऐसा चित्रण करता है जो सहज होता है तथा कहानी को प्रभावपूर्ण बनाता है। यथा 'उसने कहा था' कहानी का आरम्भ ही अमृतसर के बाजार से होता है, जिसमें लहनासिंह का सम्पूर्ण पंजाबी परिवेश सरसता के साथ रूपायित हो उठता है।

(5) भाषा-शैली- कहानी की भाषा, विषय एवं पात्र के अनुकूल होती है। मुसलमान पात्र उर्दू शब्द का अधिक प्रयोग करता है तथा पंडितजी संस्कृतनिष्ठ हिन्दी अधिक बोलते हैं। भाषा सरल, चुस्त एवं छोटे-छोटे वाक्य में गठित होती है। भाषा भावों, द्वन्द्वों को अभिव्यक्त करने में सक्षम होनी चाहिए।

कहानी लेखन की अनेक शैलियाँ हो सकती हैं- वर्णनात्मक, संवादात्मक, आत्मकथात्मक, पत्रात्मक डायरी शैली आदि। एक ही कहानी में एक से अधिक शैली का प्रयोग किया जा सकता है।

आँचलिकता, हास्य-व्यंग्य, चित्रोपमता, प्रकृति का मानवीकरण आदि आयोजनों के द्वारा भाषा शैली में सौन्दर्य-वृद्धि की जाती है।

(6) उद्देश्य- प्रत्येक रचना में एकाधिक उद्देश्य निहित होते हैं। केवल मनोरंजन करना ही कहानी का उद्देश्य नहीं होता। कहानी की घटनाओं, पात्रों के संवादों आदि माध्यमों से कहानी का उद्देश्य व्यंजित होता है। कभी कहानी का उद्देश्य सामाजिक विदूपताओं पर प्रहार होता है तो कभी समाज, व्यक्ति के आचरणों में सुधार लाना होता है।

कहानी के प्रकार- विषय, चरित्र, शैली आदि तत्वों के आधार पर कहानी के निम्नलिखित प्रमख प्रकार हैं-

(1) घटना प्रधान

(2) चरित्र प्रधान

(3) भाव प्रधान तथा

(4) वातावरण प्रधान कहानी।

(1) घटना प्रधान कहानी में घटनाओं की श्रृंखला होती है तथा किस्सा गोई की शैली में लिखी जाती है।

(2) चरित्र प्रधान कहानी में कहानी लेखक का अधिक ध्यान पात्रों के चरित्र-चित्रण पर ही अधिक रहता है। उसने कहा था' कहानी चरित्र प्रधान है, जिसमें लहनासिंह का चरित्र प्रमुख है।

(3) वातावरण प्रधान कहानी में देश-काल के चित्रण पर ही अधिक ध्यान दिया जाता है। ऐतिहासिक कहानी कुछ इस प्रकार की होती है।

(4) भाव प्रधान कहानी में घटना गौण और भाव प्रधान होता है। संवदिया कहानी इसी प्रकार की है।

हिंदी विशिष्ट 2020-701 Notes  If Error Please Whatsapp @9300930012

Copyright © mpboardonline.com